Diari Oficial de la Generalitat Valenciana


Sumari del DOGV 7675, del 10-12-2015 (2015/9825)

RESOLUCIÓ de 23 de novembre de 2015, de la Direcció Territorial d'Agricultura, Medi Ambient, Canvi Climàtic i Desenvolupament Rural de Castelló, per la qual es dóna publicitat a la Resolució de 4 de maig de 2015.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7675

Data del DOGV
:   10-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9825


Data del document
:   23-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 23 de novembre de 2015, de la Direcció Territorial d'Agricultura, Medi Ambient, Canvi Climàtic i Desenvolupament Rural de Castelló, per la qual es dóna publicitat a la Resolució de 4 de maig de 2015. [2015/9825]  
Amb data 4 de maig de 2015 es va dictar resolució de la Direcció Territorial d'Infraestructures, Territori i Medi Ambient de Castelló, el contingut de la qual s'insereix íntegre a continuació:  
  
«Resolució de 4 de maig de 2015, de la Direcció Territorial d'Infraestructures, Territori i Medi Ambient de Castelló, per la qual es declara la caducitat de l'autorització ambiental integrada número 625/AAI/CV concedida a la mercantil Transportes Quique, SL, per a la instal·lació d'un abocador de residus inerts a la Vall d'Uixó.  
Vist l'expedient de referència incoat a instàncies de la mercantil Transportes Quique, SL, amb domicili social en l'avinguda Castelló, 11, 1r, a Moncofa (Castelló), s'emet la present resolució, de conformitat amb els següents:  
  
I. Antecedents  
Primer. Amb data 13 de maig de 2010, la representació de la mercantil Transportes Quique, SL, amb CIF O83084987 i domicili social a Moncofa (Castelló), avinguda Castelló, 11-1r, presenta en els Serveis Territorials de la llavors Conselleria de Medi Ambient, Aigua, Urbanisme i Habitatge de Castelló, sol·licitud d'autorització ambiental integrada per a un abocador de residus inerts, a ubicar en la partida El Litre, polígon 4, parcel·les 124 i 125 de la Vall d'Uixó (Castelló).  
  
S'acompanya còpia del certificat de compatibilitat urbanística emés per l'Ajuntament de la Vall d'Uixó (Castelló) de data 31 de juliol de 2008, de conformitat amb el que estableix l'article 26 de la Llei 2/2006, de 5 de maig, de Prevenció de la Contaminació i Qualitat Ambiental, (d'ara en avant LPCCA) i l'article 25 del Decret 127/2006, de 15 de setembre, del Consell de la Generalitat Valenciana, que desplegava l'esmentada llei.  
Segon. Consta en l'expedient, escrit de data 12 de maig de 2010 del Servei Territorial d'Urbanisme, de la Direcció Territorial de Castelló de la llavors Conselleria de Medi Ambient, Aigua, Urbanisme i Habitatge, en què es fa constar que s'està tramitant en aqueix servei declaració d'interés comunitari (DIC) per a l'activitat en qüestió, sol·licitada per Transportes Quique, SL, en les parcel·les 124 i 125 del polígon 4, del terme municipal de la Vall d'Uixó en sòl classificat com no urbanitzable. La DIC va ser concedida per resolució de la consellera d'Infraestructures, Territori i Medi Ambient de data 25 d'octubre de 2011.  
  
Tercer. Una vegada admesa a tràmit la sol·licitud, la Conselleria remet l'expedient a totes les administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la suficiència de la documentació que s'adjunta a la sol·licitud, en el termini de 20 dies, de conformitat amb el que estableix l'article 27 de la LPCCA i l'article 26 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Quart. Amb data 7 de desembre de 2010 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la LPCCA, publicant anunci en el Diari Oficial de la Comunitat Valenciana (núm. 6412).  
  
Durant aquest període no es presenten al·legacions al projecte en l'Ajuntament de la Vall d'Uixó, ni en la Direcció Territorial de Castelló de la Conselleria de Medi Ambient, Aigua, Urbanisme i Habitatge, i consten en l'expedient ambdós certificats de la informació pública.  
  
Cinqué. Transcorregut el termini d'informació pública, se sol·licita l'informe, previst en els articles 29 a 34 de la LPCCA, a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència.  
Sisé. Amb data 29 de març de 2012, el director territorial d'Infraestructures, Territori i Medi Ambient de Castelló, adopta la Resolució per la qual es concedeix a la mercantil Transportes Quique, SL, l'autorització ambiental integrada per a la instal·lació d'un abocador de residus inerts, en el terme municipal de la Vall d'Uixó, que queda inscrita en el Registre General d'Instal·lacions AAI de la Comunitat Valenciana amb el número 625/AAI/CV.  
La dita resolució va ser notificada a l'empresa promotora i a la resta d'organismes informadors en data 11 d'abril de 2012, i va ser publicada en el Diari Oficial de la Comunitat Valenciana número 6815, en data 10 de juliol de 2012.  
Seté. Amb data 14 de maig de 2012 se sol·licita informació a l'Ajuntament de la Vall d'Uixó, sobre si l'empresa està en funcionament, el qual contesta en data 24 de setembre de 2012 que a la vista de l'estat dels terrenys i de la profusa vegetació existent, aparentment no s'hi aprecia activitat.  
L'esmentat informe es va remetre amb data 4 d'octubre de 2012 al Servei d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
Huité. Amb data 17 de setembre de 2013, se li va recordar a la mercantil Transportes Quique, SL, que, d'acord amb el que indica tant la Resolució de 29 de març de 2012, apartat quart de la part dispositiva com l'article 63 de la Llei 2/2006, de 5 de maig, de Prevenció de la Contaminació i Qualitat Ambiental, i l'article 68 de Decret 127/2006, de 15 de setembre, del Consell de la Generalitat Valenciana que desplega l'esmentada llei, és requisit previ a l'inici de qualsevol tipus d'activitat de la planta, l'obtenció de l'autorització d'inici d'activitat.  
  
Nové. Amb data 25 d'octubre de 2013 es torna a sol·licitar informació a l'Ajuntament de la Vall d'Uixó, sobre si l'empresa està en funcionament, el qual contesta en data 5 de febrer de 2014 que l'activitat no està en funcionament.  
L'esmentat informe es va remetre en data 17 de febrer de 2014 al Servei d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
Deu. Amb data 13 d'abril de 2015 s'emet proposta de caducitat per no presentar autorització d'inici, que es notifica a l'empresa promotora el 17 d'abril de 2015 i se li concedeix un termini de 10 dies per a examinar la proposta i al·legar el que considere convenient als seus interessos.  
  
Onze. Amb data 24 d'abril de 2015, el titular presenta escrit en el registre d'aquesta Direcció Territorial en què s'exposa que no s'ha iniciat l'exercici de l'activitat a causa de la crisi econòmica que ha afectat el sector de la construcció amb la consegüent disminució en la demanda dels serveis auxiliars a l'esmentada activitat com és el cas de l'abocador promogut pel titular. Sol·licita una pròrroga sense especificar termini de temps per a poder iniciar l'activitat i deixar sense efecte les actuacions practicades per a declarar la caducitat de l'AAI concedida.  
  
Als anteriors fets s'apliquen els següents  
  
Fonaments de dret  
Primer. D'acord amb l'article 20 de la LPCCA, les activitats que apareixen en els annexos I i II de la dita llei, estan subjectes a autorització ambiental integrada.  
La instal·lació de referència està inclosa en l'epígraf 5.2 de l'annex II de la LPCCA: abocadors de residus no perillosos no inclosos en l'annex I.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria d'Infraestructures, Territori i Medi Ambient, d'acord amb l'article 3.8 del text consolidat de la Llei 16/2002 i el Decret 9/2014, de 12 de juny, del president de la Generalitat, pel qual es determina les conselleries en què s'organitza l'Administració de la Generalitat.  
D'altra banda, de conformitat amb el que disposa l'article 24.1 de la Llei 2/2006, de 5 de maig esmentada, i l'article 23.5 del Decret 47/2015, de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, la competència per a la tramitació i resolució del procediment d'autorització ambiental integrada d'aquesta instal·lació per desenvolupar-s'hi activitats incloses en l'annex II de la Llei 2/2006, correspon a la Direcció Territorial de Castelló de l'esmentada Conselleria en l'àmbit territorial de la qual s'ubica l'activitat.  
Tercer. De l'article 61 de la LPCCA, es desprén que: 1. Les autoritzacions ambientals integrades caducaran en els supòsits següents:  
  
a) Quan l'activitat, instal·lació o projecte no comence a exercir-se o executar-se en el termini de tres anys, a partir de la data de l'atorgament de l'autorització, sempre que en aquesta no es fixe un termini superior....  
  
...4, La caducitat quan siga procedent, serà declarada formalment per l'òrgan que ha atorgat l'instrument d'intervenció ambiental corresponent, per mitjà de la instrucció del corresponent procediment administratiu, amb audiència al titular de l'autorització ambiental integrada o llicència d'activitat.  
El que comporta d'acord amb el que estableix l'article 60.2a l'extinció dels efectes de l'autorització ambiental integrada concedida.  
  
Quart. Pel que fa a l'al·legació presentada pel titular, cal assenyalar que si bé en l'article 61.3 de la LPCCA, que versa sobre la caducitat de les AAI, s'indica que per causes justificades el titular de l'activitat podrà sol·licitar de l'òrgan competent una pròrroga dels terminis anteriorment assenyalats per a declarar la caducitat de l'AAI concedida, no s'hi assenyala el moment en què el titular pot sol·licitar aquesta pròrroga dels terminis.  
No obstant això, en aplicació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es conclou, d'acord amb el que estableix l'article 49.3, que la petició de l'ampliació de termini per part dels interessats, haurà de produir-se en tot cas abans del venciment del termini de què es tracte, fet que no ocorre en el present cas ja que el promotor sol·licita la pròrroga del termini de caducitat de l'AAI una vegada transcorreguts els 3 anys des de la seua concessió que estableix l'article 61.1.a de la mencionada LPCCA.  
  
Per tot això, resolc:  
  
Declarar la caducitat de l'autorització ambiental integrada número 625/AAI/CV concedida a la mercantil Transportes Quique, SL, per a la instal·lació d'un abocador de residus inerts a la Vall d'Uixó (Castelló) amb els efectes establits en l'article 60.2 de la Llei 2/2006, de 5 de maig, de prevenció de la contaminació i qualitat ambiental.  
  
Contra la present resolució, que no posa fi a la via administrativa, es podrà presentar recurs d'alçada davant del director general de Qualitat Ambiental de la Conselleria d'Infraestructures, Territori i Medi Ambient en el termini d'un mes des de l'endemà de la recepció de la seua notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 4 de maig de 2015.- El director territorial de la Conselleria d'Infraestructures, Territori i Medi Ambient: Jorge Traver de Juan.»  
  
Castelló de la Plana, 23 de novembre de 2015.- El director territorial d'Agricultura, Medi Ambient, Canvi Climàtic i Desenvolupament Rural: Antonio Luis García Sanz.